b'\n_START_ARTICLE_\nArtilerijska priprava terena\n_START_PARAGRAPH_\nArtilerijska priprava terena (ali samo artilerijska priprava) je voja\xc5\xa1ki izraz za na\xc4\x8drtovano ognjeno delovanje napadal\xc4\x8deve artilerije do za\xc4\x8detka napada, ki ima za cilj slabljenje odporne mo\xc4\x8di branilca, dezorganizacijo njegovih sistemov poveljevanja, ognja, zvez in opazovalnih sistemov, da bi se s tem omogo\xc4\x8dilo uspe\xc5\xa1no izvajanje napada in prodora enot, ki jih podpira. V vojni mornarici se artilerijska priprava redno podpira tudi z letalsko pripravo terena. V nadaljevalni fazi se tovrstno obstreljevanje nasprotnikovih polo\xc5\xbeajev imenuje ognjena ali artilerijska podpora.'